Diari Oficial de la Generalitat Valenciana


Sumari del DOGV 9200, del 22-10-2021 (2021/10460)

RESOLUCIÓ de 14 d'octubre de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià en l'àmbit dels mitjans de comunicació i publicacions privats i agències de notícies.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9200

Data del DOGV
:   22-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10751


Data del document
:   14-10-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 14 d'octubre de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià en l'àmbit dels mitjans de comunicació i publicacions privats i agències de notícies. [2021/10186]  
Mitjançant l'Ordre 6/2021, de 22 de febrer de 2021, de la Conselleria d'Educació, Cultura i Esport, es van aprovar les bases reguladores per a la concessió de subvencions dirigides al foment del valencià en l'àmbit dels mitjans de comunicació i publicacions privats i agències de notícies (DOGV núm. 9028, de 25.02.2021). Posteriorment es va publicar una correcció d'errades en el DOGV núm. 9044, de 18.03.2021.  
  
En l'article huit de l'ordre adés mencionada, s'indica que el procediment de concessió de les subvencions s'iniciarà d'ofici mitjançant la convocatòria, aprovada per resolució de la persona titular de la conselleria que té assignades les competències en matèria de política lingüística, que es publicarà en el Diari Oficial de la Generalitat Valenciana.  
  
La Llei 4/2020, de 30 de desembre, de pressupostos de la Generalitat per a l'exercici 2021 ha previst una línia pressupostària destinada a les ajudes a l'emissió en valencià en mitjans de comunicació i publicacions privats i agències de notícies. Aquestes subvencions estan previstes en la Resolució de 23 de març de 2020 (DOGV núm. 8783, de 07.04.2020), del conseller d'Educació, Cultura i Esport, per la qual s'aprova el Pla estratègic de subvencions 2020-2023 de la Conselleria d'Educació, Cultura i Esport.  
Aquesta convocatòria contempla, de manera excepcional, la subvenció a despeses realitzades amb anterioritat a la convocatòria, d'acord amb l'article 6.7 de l'ordre de bases, com a conseqüència d'un moment excepcional que des de la situació d'emergència de salut pública provocada per la Covid-19 ha patit el sector dels mitjans de comunicació i publicacions privats i agències de notícies.  
Per l'anterior i de conformitat amb el que s'estableix en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 7 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions; en el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i en l'article 8 de l'Ordre per la qual s'aproven les bases reguladores per a la concessió d'aquestes subvencions, vista la proposta del director general de Política Lingüística i Gestió del Multilingüisme de 3 de juny de 2021, i de conformitat amb aquesta, resolc:  
  
Primer. Objecte  
Convocar la concessió de subvencions, en règim de concurrència competitiva, per a la promoció, el foment i l'ús del valencià en l'àmbit dels mitjans de comunicació i publicacions privats i agències de notícies per a l'any 2021, que es regulen en l'Ordre 6/2021, de 22 de febrer de 2021, de la Conselleria d'Educació, Cultura i Esport, per la qual s'aproven les bases reguladores per a la concessió de subvencions dirigides al foment del valencià en l'àmbit dels mitjans de comunicació i publicacions privats i agències de notícies (en endavant, l'Ordre de bases).  
  
Les ajudes corresponents a l'elaboració, la materialització i la difusió de continguts de ràdio i televisió en valencià han estat comunicades a la Comissió Europea que les ha registrades amb el títol: CULT - Ajudes per al foment del valencià en l'àmbit dels mitjans de comunicació i amb el número d'assumpte de la Comissió Europea: SA62732.  
  
  
Segon. Beneficiàries  
Empreses privades que siguen propietàries d'algun mitjà de comunicació o d'alguna publicació de les que figuren en l'article quart de l'Ordre de bases i les societats mercantils que siguen propietàries d'agències de notícies.  
  
Tercer. Requisits  
Les empreses que es presenten a aquestes subvencions hauran de complir els requisits de l'article 5 de l'Ordre de bases, sense perjuí del que disposa el punt 1 de la disposició transitòria única d'aquesta que determina els requisits específics mínims exigits en l'article 5 relatius a hores, pàgines i notícies per a les activitats subvencionables del programa B.  
  
Quart. Dotació econòmica  
1. L'import global màxim que podrà assignar-se en concepte de subvencions per a aquesta convocatòria serà de 2.850.000 euros. L'import de les ajudes anirà a càrrec de la línia S7877000 «Ajudes a l'emissió en valencià en mitjans de comunicació i publicacions privats i agències de notícies», de l'aplicació pressupostària 61.87.00.328.94.5 del pressupost de 2021.  
2. La dotació d'aquesta convocatòria podrà incrementar-se si concorre algun dels supòsits establits en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana. Aquesta publicitat no implicarà l'obertura de termini per a presentar noves sol·licituds ni l'inici d'un nou còmput de termini per a resoldre.  
  
Cinqué. Programes, categories i modalitats i distribució econòmica  
  
Les ajudes van dirigides a subvencionar els programes, categories i modalitats següents amb la distribució de crèdit que es descriu:  
1. Programa A: íntegrament en valencià.  
Categoria mitjans de comunicació.  
Modalitats:  
- Televisió: 150.000 euros.  
- Ràdio: 50.000 euros.  
- Premsa escrita no diària: 170.000 euros.  
- Mitjans de comunicació en línia 400.000 euros.  
Categoria publicacions.  
Modalitats:  
- Revistes periòdiques en paper: 120.000 euros.  
- Revistes infantils-juvenils: 40.000 euros.  
2. Programa B: parcialment en valencià.  
Categoria mitjans de comunicació.  
  
Modalitats:  
- Televisió: 250.000 euros.  
- Ràdio: 450.000 euros.  
- Premsa escrita diària: 250.000 euros.  
- Premsa escrita no diària: 210.000 euros.  
- Mitjans de comunicació en línia 700.000 euros.  
Categoria publicacions.  
Modalitats:  
- Revistes periòdiques en paper: 20.000 euros.  
- Categoria agències de notícies: 40.000 euros.  
  
Sisé. Procediment per a determinar la quantia de la subvenció  
Per a calcular la puntuació que determine la subvenció atribuïble a cada sol·licitud es procedirà de la manera següent:  
1. En cada modalitat o categoria, si aquesta no té modalitats, se sumaran els punts obtinguts per les sol·licituds avaluades d'acord amb els criteris de l'article 14 de l'Ordre de bases.  
2. Es dividirà la quantitat de la dotació pressupostària de cada modalitat o categoria, si aquesta no té modalitats, entre els punts obtinguts per totes les sol·licituds avaluades, amb la qual cosa s'obtindrà el valor del punt.  
3. La subvenció concedida en cada modalitat o categoria, si aquesta no té modalitats, serà la resultant de multiplicar els punts obtinguts per cada sol·licitud pel valor del punt.  
En cas que hi haja romanent en alguna de les modalitats o categoria, si aquesta no té modalitats, es distribuirà d'acord amb el criteri establit en el punt 5 de l'article 14 de l'Ordre de bases.  
  
Seté. Activitats i despeses subvencionables  
1. Les activitats per a les quals es sol·licita subvenció hauran de complir els requisits establits en l'article 5 de l'Ordre de bases i la seua acreditació es farà en la forma prevista en l'apartat 8 d'aqueix mateix article.  
2. Les ajudes previstes en aquesta convocatòria es destinaran a cobrir les despeses que figuren en l'article 6 de l'Ordre de bases, que responguen a la naturalesa de l'activitat subvencionada, siguen estrictament necessàries i es realitzen en el període entre l'1 de gener de 2020 i la data de publicació d'aquesta convocatòria.  
3. Les despeses de personal han d'estar directament vinculades a la realització de l'activitat i no podran superar el 50% del cost de l'activitat declarat en la memòria econòmica.  
4. Es consideren despeses de personal tant les ocasionades per les persones treballadores vinculades per un contracte laboral amb l'empresa com les ocasionades per professionals externs a l'empresa o altres empreses que facturen a aquesta pels serveis prestats i col·laboracions externes, sempre i quan la tasca de la persona treballadora estiga directament vinculada a l'activitat subvencionada.  
5. No es considerarà com a despesa de personal una despesa facturada externament per una persona sòcia o administradora de l'entitat beneficiària o una despesa relativa a un treballador o treballadora per compte propi o autònom econòmicament dependent sinó que només s'acceptarà com a «col·laboració externa», sempre que la tasca del treballador/a, del soci o sòcia o de l'administrador/a constituïsca una despesa associada directament a l'activitat subvencionada.  
6. Les despeses indirectes vinculades a la realització de l'activitat no podran superar el 20% del cost de l'activitat declarat en la memòria econòmica.  
7. Quan l'import de la despesa subvencionable supere les quanties establides en la Llei de contractes per al sector públic per al contracte menor de subministraments o serveis (15.000 euros, sense IVA), l'empresa haurà de demanar almenys tres ofertes de diferents proveïdors sol·licitades amb caràcter previ al compromís de prestació del subministrament o servei de què es tracte.  
8. L'acreditació documental del compliment de l'obligació del punt anterior es farà en el moment de la justificació quan aquesta es faça amb compte justificatiu amb justificants de despesa o amb informe i en el Pla de control en la resta de casos.  
9. Quan l'informe de l'auditor/a o empresa auditora siga obligatori per a justificar la subvenció amb compte justificatiu amb informe d'auditor/a, d'acord amb l'article 19 de l'ordre, és podrà subvencionar íntegrament, sempre que la persona beneficiària no estiga obligada a auditar els seus comptes anuals. El justificant d'aquesta despesa podrà tindre data posterior al termini màxim de presentació de la sol·licitud i sempre anterior al termini màxim per a justificar l'ajuda.  
10. Té caràcter de despesa subvencionable l'encàrrec realitzat a l'empresa auditora externa per a acreditar la difusió i les persones usuàries úniques del mitjà de comunicació.  
  
Huité. Sol·licitud, terminis i tramitació  
1. La sol·licitud s'atindrà al que indica l'article 9 de l'ordre.  
2. La sol·licitud, els documents adjunts, les esmenes i la documentació justificativa de la subvenció es presentaran obligatòriament a través de mitjans electrònics, d'acord amb els models normalitzats disponibles en la pàgina web de la Direcció General de Política Lingüística i Gestió del Multilingüisme (d'ara endavant, DGPLGM)   
http://www.ceice.gva.es/va/web/dgplgm/mitjans-de-comunicacio, en el corresponent tràmit telemàtic en la seu electrònica de la Generalitat (https://sede.gva.es/va/inicio) o accedint a GUIA PROP «Tràmits i serveis», en aplicació del que es disposa en l'article 14 de la Llei 39/2015, d'1 d'octubre, del procediment administratiu comú de les administracions públiques, en avant LPAC. Qualsevol sol·licitud presentada seguint un procediment diferent no serà admesa.  
3. La documentació que es presente haurà d'estar signada electrònicament amb un certificat digital emés per qualsevol de les entitats certificadores admeses per la seu electrònica de la Generalitat.  
Quan l'empresa siga una persona jurídica, podrà presentar-la amb el certificat de persona jurídica, de representant d'entitat o amb el certificat digital de la persona que represente la persona jurídica, que haurà d'acreditar documentalment aquesta representació.  
4. La informació sobre les signatures digitals admeses i sobre les instruccions per a la tramitació telemàtica de la sol·licitud i posteriors aportacions de documentació, si és el cas, podrà consultar-se en la seu electrònica de la Generalitat (https://sede.gva.es/va/inicio).  
5. Només seran admeses les sol·licituds que hagen sigut gravades en la seu electrònica de la Generalitat abans de les 24.00 hores de l'últim dia del termini fixat per a la presentació.  
6. El formulari de sol·licitud incorporarà les declaracions responsables que es detallen en l'article 10 de l'Ordre de bases que s'entendran signades amb la signatura de la sol·licitud per la persona que represente l'empresa.  
7. La presentació d'una sol·licitud per a optar a les ajudes implica l'acceptació expressa i formal de les bases reguladores de la subvenció i de la convocatòria.  
8. El termini de presentació de sol·licituds serà de 10 dies hàbils a partir de l'endemà de la publicació de la convocatòria en el Diari Oficial de la Generalitat Valenciana.  
9. Les entitats que presenten més d'una sol·licitud per a una mateixa categoria o modalitat hauran de presentar una sol·licitud independent per a cada petició de subvenció.  
10. En cas que una mateixa empresa presente diverses sol·licituds per a una mateixa petició de subvenció, únicament es considerarà vàlida l'última presentada en termini.  
11. Finalitzat el termini de presentació de les sol·licituds, l'òrgan instructor del procediment publicarà en la pàgina web de la DGPLGM: http://www.ceice.gva.es/va/web/dgplgm/mitjans-de-comunicacio, una relació de les entitats sol·licitants que hagen d'esmenar la sol·licitud o aportar els documents preceptius que s'hi especifiquen, amb indicació que, si en el termini de deu dies no ho fan, es considerarà que desisteixen de la seua sol·licitud, d'acord amb l'article 9.7 de l'Ordre de bases.  
  
12. L'assistència tècnica per a solucionar els problemes que puguen derivar-se de la tramitació telemàtica de la sol·licitud s'efectuarà a través de l'adreça electrònica: generalitat\_en\_iou@ord.cm.  
13. La introducció de dades en l'aplicació haurà de fer-se d'acord amb els models i les instruccions que es disposen en el manual d'ajuda que estarà disponible en la pàgina web de la Conselleria d'Educació, Cultura i Esport «www.ceice.gva.es/va/web/dgplgm/subvencions».  
  
Nové. Documentació a presentar amb la sol·licitud  
La documentació que cal presentar amb la sol·licitud és la següent:  
  
a) Escriptura de constitució de la societat o cooperativa i les seues posteriors modificacions, llevat que aquesta documentació estiga ja en poder de la DGPLGM i així es faça constar en la sol·licitud.  
b) En el cas de les cooperatives, cal aportar la inscripció en el Registre de Cooperatives de la Comunitat Valenciana.  
c) Document acreditatiu del poder de representació de la persona o persones físiques que subscriuen la sol·licitud en nom i representació de l'empresa, llevat que aquestes facultats es prevegen en els estatuts de l'entitat. Quan les facultats de representació s'hagen conferit amb caràcter mancomunat, la sol·licitud ha de subscriure's conjuntament pels qui, de conformitat amb el que disposa el títol que els concedisca facultats mancomunades, puguen representar vàlidament l'entitat sol·licitant.  
  
d) En el cas de les empreses que siguen persones físiques, document que acredite l'alta en el règim d'autònoms de la Seguretat Social i certificat que acredite el pagament de l'Impost d'Activitats Econòmiques en l'epígraf corresponent a l'activitat de l'empresa.  
e) Còpia del certificat o document oficial que acredite ser persona titular o arrendatària de la llicència administrativa per a emetre en l'àmbit de la Comunitat Valenciana, per a les modalitats de ràdio i televisió que emeten per ones hertzianes terrestres.  
f) Certificat que acredite la inscripció en el Registre de Prestadors de Comunicació Audiovisual de la Comunitat Valenciana per a les modalitats de ràdio i televisió que emeten per ones hertzianes terrestres i per internet.  
g) Còpia del negoci jurídic de la transmissió o arrendament a l'empresa de la llicència administrativa, si és el cas, per a les modalitats de ràdio i televisió que emeten per ones hertzianes terrestres.  
h) Justificant del registre de domini a nom de l'empresa propietària del mitjà de comunicació en línia.  
i) Pla d'igualtat, en el supòsit que l'empresa estiga obligada a disposar-ne d'un, i declaració responsable que no està obligada, si escau.  
  
j) Memòria explicativa i detallada de l'activitat per a la qual se sol·licita subvenció relativa al període temporal per al qual es demana la subvenció, amb els detalls de l'article 10 de l'ordre, segons la categoria i modalitat, amb informació de l'import de l'activitat o activitats per a la qual s'ha sol·licitat la subvenció, desglossat i detallat.  
k) Les ràdios i televisions que presenten sol·licitud en la modalitat de mitjans de comunicació en línia hauran de presentar una memòria explicativa amb una graella de la programació diària i relació de programes amb les hores d'emissió en valencià.  
l) Certificat d'OJD (Oficina de Justificació de la Difusió) que acredite la difusió, persones usuàries úniques i tirada, segons la modalitat a la qual es presenta la sol·licitud, del mitjà de comunicació o publicació els darrers dotze mesos anteriors a la convocatòria.  
  
Desé. Ordenació i instrucció del procediment de concessió de les subvencions.  
1. L'ordenació i instrucció del procediment de concessió es realitzarà d'acord amb l'article 11 de l'Ordre de bases.  
2. Una vegada l'òrgan instructor determine aquelles empreses i sol·licituds que compleixen els requisits establerts en l'Ordre de bases i en la convocatòria, la comissió avaluadora regulada en l'article 13 de l'Ordre de bases procedirà a aplicar els criteris de valoració prevists en aquesta i seguidament emetrà un informe en el quall es concretarà la puntuació i l'assignació econòmica atorgada a les sol·licituds presentades.  
3. D'acord amb l'informe, la Subdirecció General de Política Lingüística i Gestió del Multilingüisme, com a òrgan instructor, formularà la proposta de resolució a l'òrgan de concessió.  
4. Vista la proposta, la persona titular de la DGPLGM, per delegació del conseller d'Educació, Cultura i Esport, resoldrà la concessió o denegació de la subvenció.  
  
Onzé. Criteris de valoració i càlcul de la puntuació  
1. Els criteris de valoració d'aquesta convocatòria estan reduïts al 50% respecte del que preveu l'article 14 de l'Ordre 6/2021, de 22 de febrer de 2021, per a les categories i les modalitats del programa B, expressats en hores, pàgines i notícies, d'acord amb la disposició transitòria única de l'ordre esmentada.  
2. Per a l'elaboració de l'informe amb el resultat de l'avaluació de les sol·licituds i la proposta amb l'import de les ajudes a concedir en cada programa, categoria i modalitat, d'acord amb el pressupost disponible, la comissió avaluadora regulada en l'article 13 de l'ordre tindrà en compte els criteris de valoració següents:  
  
Modalitat televisió.  
Programa A .  
a) Audiència potencial.  
- Fins a una audiència potencial de 30.000 persones: 10 punts.  
- Una audiència potencial d'entre 30.001 persones i 300.000 persones: 20 punts.  
- Una audiència potencial d'entre 300.001 persones i 1.000.000 de persones: 50 punts.  
- Una audiència potencial de més d'1.000.000 de persones: 90 punts.  
Programa B  
a) Hores diàries d'emissió en valencià en la franja horària compresa entre les 8 i les 24 hores.  
- Entre 3 i 5 hores: 20 punts.  
- Més de 5 hores: 40 punts.  
b) Audiència potencial.  
- Fins a una audiència potencial de 30.000 persones: 10 punts.  
- Una audiència potencial d'entre 30.001 persones i 300.000 persones: 20 punts.  
- Una audiència potencial d'entre 300.001 persones i 1.000.000 persones: 50 punts.  
- Una audiència potencial de més d'1.000.000 de persones: 90 punts.  
El càlcul de la puntuació total serà la suma dels punts obtinguts en funció de les hores d'emissió i els punts obtinguts en funció de l'audiència potencial del mitjà.  
  
Modalitat ràdio.  
Programa A.  
a) Audiència potencial.  
- Fins a una audiència potencial de 60.000 persones: 10 punts.  
- Una audiència potencial d'entre 60.001 persones i 300.000 persones: 30 punts.  
- Una audiència potencial d'entre 300.001 persones i 500.000 persones: 50 punts.  
- Una audiència potencial de més de 500.000 persones: 70 punts.  
Programa B.  
a) Hores setmanals d'emissió en valencià en la franja horària compresa entre les 8 i les 24 hores.  
- Entre 3 i 10 hores: 20 punts.  
- Entre 11 i 30 hores: 40 punts.  
- Més de 30 hores: 60 punts.  
b) Audiència potencial.  
- Fins a una audiència potencial de 60.000 persones: 10 punts.  
- Una audiència potencial d'entre 60.001 persones i 300.000 persones: 30 punts.  
- Una audiència potencial d'entre 300.001 persones i 500.000 persones: 50 punts.  
- Una audiència potencial de més de 500.000 persones: 70 punts.  
El càlcul de la puntuació total serà la suma dels punts obtinguts en funció de les hores d'emissió i els punts obtinguts en funció de l'audiència potencial del mitjà.  
  
Modalitat premsa escrita diària.  
Programa B.  
a) Pàgines setmanals en valencià.  
- Entre 7 i 10 pàgines setmanals en valencià: 20 punts.  
- Entre 11 i 15 pàgines setmanals: 40 punts.  
- Més de 15 pàgines setmanals: 60 punts.  
b) Difusió diària.  
- Fins a 7.000 exemplars: 20 punts.  
- Entre 7.001 exemplars i 15.000 exemplars: 40 punts.  
- Entre 15.001 exemplars i 20.000 exemplars: 60 punts.  
- Més de 20.000 exemplars: 100 punts.  
El càlcul de la puntuació total serà la suma dels punts obtinguts en funció de les pàgines setmanals publicades en valencià i els punts obtinguts en funció de la difusió diària del mitjà.  
  
Modalitat de premsa escrita no diària.  
Programa A.  
a) Pàgines del número.  
- Fins a 32 pàgines: 20 punts.  
- Entre 33 pàgines i 52 pàgines: 40 punts.  
- Més de 52 pàgines: 60 punts.  
b) Difusió anual.  
- Fins a 6 números: 20 punts.  
- Entre 7 números i 12 números: 40 punts.  
- Entre 13 números i 25 números: 60 punts.  
- Més de 25 números: 100 punts.  
El càlcul de la puntuació total serà la suma dels punts obtinguts en funció de les pàgines dels números i els punts obtinguts en funció de la difusió anual del mitjà.  
Programa B.  
a) Pàgines en valencià per número.  
- Fins a 4 pàgines: 20 punts.  
- Entre 5 i 10 pàgines: 40 punts.  
- Més de 10 pàgines: 60 punts.  
b) Difusió anual.  
- Fins a 6 números: 20 punts.  
- Entre 7 números i 12 números: 40 punts.  
- Entre 13 números i 25 números: 60 punts.  
- Més de 25 números: 100 punts.  
El càlcul de la puntuació total serà la suma dels punts obtinguts en funció de les pàgines en valencià per número i els punts obtinguts en funció de la difusió anual del mitjà.  
Modalitat de mitjans de comunicació en línia.  
Programa A.  
a) Nombre de persones usuàries úniques mensuals.  
- Fins a 30.000 persones usuàries úniques: 10 punts.  
- Entre 30.001 persones usuàries úniques i 150.000 persones usuàries úniques: 20 punts.  
- Més de 150.000 persones usuàries úniques: 50 punts.  
Programa B.  
a) Nombre de notícies setmanals noves en valencià.  
- Entre 10 i 25 notícies noves: 20 punts.  
- Entre 26 i 40 notícies noves: 40 punts.  
- Més de 40 notícies noves: 60 punts.  
b) Nombre de persones usuàries úniques mensuals.  
- Fins a 30.000 persones usuàries úniques: 10 punts.  
- Entre 30.001 persones usuàries úniques i 150.000 persones usuàries úniques: 20 punts.  
- Més de 150.000 persones usuàries úniques: 50 punts.  
El càlcul de la puntuació total serà la suma dels punts obtinguts en funció de les notícies setmanals noves publicades en valencià i els punts obtinguts en funció del nombre de persones usuàries úniques mensuals del mitjà.  
  
Modalitats de revistes periòdiques en paper i revistes infantils-juvenils.  
Programa A.  
a) Nombre de pàgines de la publicació.  
- Entre 24 i 50 pàgines: 20 punts.  
- Entre 51 i 75 pàgines: 40 punts.  
- Més de 75 pàgines: 60 punts.  
b) Tirada impresa de cada número de la publicació.  
- Fins a 3.000 exemplars per edició: 20 punts.  
- Entre 3.001 i 8.000 exemplars: 40 punts.  
- Més de 8.000 exemplars: 60 punts.  
c) Difusió anual.  
- Fins a 50.000 exemplars: 20 punts.  
- Entre 50.001 exemplars i 200.000 exemplars: 50 punts.  
- Més de 200.000 exemplars: 100 punts.  
El càlcul de la puntuació total serà la suma dels punts obtinguts en funció de les pàgines de la publicació, els punts obtinguts en funció de la tirada impresa de la publicació i els punts obtinguts en funció de la difusió anual del mitjà.  
Programa B.  
a) Pàgines en valencià per número.  
- Fins a 4 pàgines per número: 20 punts.  
- Entre 5 i 10 pàgines: 20 punts.  
- Més de 10 pàgines: 60 punts.  
b) Tirada impresa de cada número de la publicació.  
- Fins a 3.000 exemplars per edició: 20 punts.  
- Entre 3.001 i 8.000 exemplars: 40 punts.  
- Més de 8.000 exemplars: 60 punts.  
c) Difusió anual.  
- Fins a 50.000 exemplars: 20 punts.  
- Entre 50.001 exemplars i 200.000 exemplars: 50 punts.  
- Més de 200.000 exemplars: 100 punts.  
El càlcul de la puntuació total serà la suma dels punts obtinguts en pàgines en valencià per número, els punts obtinguts en funció de la tirada impresa de cada número de la publicació i els punts obtinguts en funció de la difusió anual del mitjà.  
  
Categoria d'agències de notícies.  
a) Quantitat de notícies noves en valencià venudes o distribuïdes mensualment a les persones abonades.  
- Fins a 250 notícies: 20 punts.  
- Entre 251 i 500 notícies: 40 punts.  
- Més de 500 notícies: 60 punts.  
2. Per al còmput de les hores només es tindrà en compte les hores senceres, en cap cas les franges menors de seixanta minuts.  
3. Per al còmput de les pàgines només es tindrà en compte les pàgines escrites completament en valencià, i en cap cas les pàgines que no continguen text o que es tracte del text dels anuncis publicitaris.  
  
4. En les modalitats de premsa escrita no diària, el concepte exemplars s'interpreta com a número, d'acord amb l'article 2 de l'Ordre de bases. En el programa B de la mateixa modalitat, les pàgines en valencià per número s'entendrà referit a les pàgines en valencià per número amb independència de la freqüència de publicació.  
5. En la categoria de mitjans de comunicació, la difusió anual s'entendrà referida al número d'edicions per any natural.  
  
Dotzé. Quantia i compatibilitat de la subvenció  
1. La quantia individual de la subvenció estarà determinada pels punts obtinguts per cada sol·licitud i l'ordre de prelació en l'informe realitzat per la comissió avaluadora.  
2. Una vegada realitzada la primera valoració, puntuació i proposta d'adjudicació, en cas que hi haja romanents, es distribuiran d'acord amb el punt 5 de l'article 14 de l'Ordre de bases.  
3. L'import final de la subvenció no ha d'excedir en cap cas el 80 % del total de la quantitat sol·licitada.  
4. En la categoria de mitjans de comunicació i publicacions, una mateixa sol·licitud no pot obtindre en concepte de subvenció més d'un 35 % del pressupost total previst per a la modalitat d'ajuda a la qual es presenta la sol·licitud.   
5. Aquestes ajudes són compatibles amb altres ajudes i subvencions obtingudes d'altres organismes, així com altres recursos o ingressos per a la mateixa finalitat, amb les limitacions previstes en l'article 26.3 de l'ordre. L'obtenció d'altres ajudes s'ha de comunicar a la DGPLGM en el moment en què es produïsca la concessió.  
6. L'import de la subvenció concedida no pot ser, en cap cas, d'una quantia que, aïlladament o en concurrència amb ajudes, subvencions, ingressos o altres recursos procedents de la Generalitat, d'altres administracions públiques o d'altres ens públics o privats, nacionals o internacionals, supere el cost de l'activitat per a la qual s'ha concedit la subvenció. En cas de superar-la, ha de reintegrar l'excés obtingut sobre el cost de l'activitat subvencionada junt amb l'interés de demora corresponent.  
  
Tretzé. Resolució i notificació  
1. El termini màxim per a resoldre la concessió de les subvencions és de sis mesos, comptadors des de l'endemà de l'acabament del termini de presentació de sol·licituds.  
2. Una vegada transcorregut aquest termini, sense que s'haja produït una resolució expressa, s'haurà de considerar desestimada la sol·licitud per silenci administratiu, de conformitat amb l'article 25 de la LPAC.  
  
3. En aquesta resolució constaran les entitats beneficiàries i la subvenció concedida, així com, si escau, les sol·licituds excloses i els motius de denegació.  
4. La resolució de concessió i de denegació es notificarà a les entitats sol·licitants mitjançant la publicació en la pàgina web de la DGPLGM http://www.ceice.gva.es/va/web/dgplgm/mitjans-de-comunicacio. Aquesta publicació substituirà la notificació individual, de conformitat amb el que preveu l'article 45.1.  
5. La resolució de concessió es publicarà en el Diari Oficial de la Generalitat Valenciana.  
6. Contra la resolució de concessió, que posa fi a la via administrativa, podrà interposar-se, amb caràcter potestatiu, un recurs de reposició en el termini d'un mes comptador des de l'endemà de la notificació, de conformitat amb el que s'estableix en els articles 123 i 124 de la Llei 39/2015, d'1 d'octubre, esmentada, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Catorzé. Pagament i justificació de la subvenció  
1. El pagament de la subvenció s'ha de realitzar amb la justificació prèvia d'aquesta per l'entitat beneficiària, llevat que se sol·licite una bestreta, d'acord amb allò previst en l'article 18.2 de l'Ordre de bases.  
2. No podrà realitzar-se el pagament de la subvenció mentre l'empresa no es trobe al corrent en el compliment de les obligacions tributàries i davant la Seguretat Social o tinga la condició de subjecte deutor per resolució de procedència de reintegrament. Si una vegada concedida la subvenció es comprova que l'empresa no compleix aquesta condició, es produirà la pèrdua del dret al cobrament de la subvenció concedida.  
3. La justificació de la subvenció s'haurà d'ajustar al que estableix l'article 19 de l'Ordre de bases i a les instruccions que despleguen el contingut d'aqueix article i aquesta convocatòria, que es publicaran en la pàgina web de la DGPLGM   
http://www.ceice.gva.es/va/web/dgplgm/mitjans-de-comunicacio.  
4. La justificació de les despeses de personal i les col·laboracions externes de l'apartat resolutiu seté es realitzaran d'acord amb les especificacions i requisits de les instruccions esmentades en l'apartat anterior.  
  
5. La forma de compte justificatiu per justificar la subvenció s'ajustarà a les especificacions següents:  
a) Si la resolució de concessió es publica en el DOGV en data igual o anterior al 15 de setembre.  
- Subvencions iguals o superiors a 30.000 euros o acumulada per una mateixa empresa igual o superior a 40.000 euros: Compte justificatiu amb informe d'auditor.  
- Subvencions inferiors a 30.000 euros: Compte justificatiu simplificat.  
b) Si la resolució de concessió es publica en el DOGV en data inferior al 15 de setembre.  
- Subvencions iguals o superiors a 60.000 euros: Compte justificatiu amb aportació de justificants de despesa.  
- Subvencions inferiors a 60.000 euros: Compte justificatiu simplificat.  
6. Es permeten compensacions de fins a un 20% entre els conceptes de les despeses subvencionables aprovades sense necessitat de modificar la resolució de concessió, sempre que aquestes compensacions no suposen una alteració de l'objecte subvencionat i respecten els percentatges màxims de finançament prevists en l'ordre de bases i en aquesta convocatòria. Aquestes compensacions s'han de comunicar a la DGPLGM abans de presentar la justificació i ha d'estar prevista en l'informe d'auditor/a quan aquest siga preceptiu.  
7. La no aportació de les tres ofertes previstes en l'apartat resolutiu seté, punt sisé, d'aquesta convocatòria suposarà la minoració de l'ajuda en la quantia que excedisca el llindar per damunt del qual ja no es considera contracte menor.  
8. El termini màxim per a presentar la justificació és de tres mesos a comptar de la data de la publicació de la resolució de concessió en el DOGV, i en tot cas fins al 15 de novembre de 2021, d'acord amb l'article 19.1 de l'Ordre de bases.  
9. Si la justificació de la subvenció es presenta fora del termini màxim previst, es perdrà el dret al cobrament de la subvenció, sense perjudici, en cas que s'haja sol·licitat una bestreta, de la possibilitat d'iniciar un procediment de reintegrament i imposar les sancions que corresponguen, d'acord amb la normativa aplicable.  
10. La presentació de la documentació preceptiva per a justificar la subvenció es presentarà per mitjans electrònics, d'acord amb el model normalitzat disponible en la pàgina web de la DGPLGM   
http://www.ceice.gva.es/va/web/dgplgm/mitjans-de-comunicacio, a través del tràmit previst en la en la seu electrònica de la Generalitat (https://sede.gva.es/va/inicio) o accedint a GUIA PROP «Tràmits i serveis».  
11. La presentació caldrà fer-la d'acord amb allò previst en l'apartat resolutiu huité d'aquesta resolució pel que fa a l'acreditació de la identitat i la voluntat de la persona que represente l'empresa.  
  
  
Quinzé. Transparència i difusió de la subvenció  
1. En compliment de l'obligació de transparència establida en l'article 16.3 de l'Ordre de bases, aquelles empreses beneficiàries d'una subvenció, per un import superior a 10.000 euros durant el període d'un any, hauran d'indicar en la seua pàgina web informació relativa a l'entitat pública que els va concedir la subvenció, l'import rebut i l'activitat subvencionada.  
2. A més a més i en compliment de l'obligació de donar publicitat del caràcter públic del finançament establit en l'article 18.4 de la LGS, es farà constar la col·laboració de la Conselleria d'Educació, Cultura i Esport i de la campanya institucional de promoció del valencià «Sempre teua. La teua llengua» i usar els dos logos institucionals que estaran disponibles en la pàgina web «http://www.sempreteua.com/elements-promocionals», en l'apartat «Elements promocionals».  
  
3. El període de compliment de l'obligació de donar publicitat del caràcter públic del finançament és el següent, d'acord amb la categoria o modalitat:  
a) Televisió i ràdio: inserció dels logotips en la pàgina web del mitjà durant almenys els següents sis mesos de la concessió de la subvenció.  
  
b) Premsa escrita diària: inserció dels logotips en almenys 24 números durant els següents dotze mesos de la concessió de la subvenció.  
  
c) Premsa escrita no diària: inserció dels logotips en el 60% dels números publicats durant els següents dotze mesos de la concessió de la subvenció.  
d) Mitjans de comunicació en línia: inserció dels logotips en la pàgina web durant almenys els següents sis mesos de la concessió de la subvenció.  
e) Revistes periòdiques en paper i revistes infantils-juvenils: inserció dels logotips en almenys la meitat dels números publicats durant els següents dotze mesos de la concessió de la subvenció.  
f) Categoria agències de notícies: inserció dels logotips en la pàgina web del mitjà durant almenys els següents sis mesos de la concessió de la subvenció.  
4. La DGPLGM podrà comprovar en qualsevol moment, dins dels quatre anys posteriors a la concessió de la subvenció, el compliment de les obligacions d'aquest apartat resolutiu.  
  
Setzé. Mètode de comprovació i pla de control  
La DGPLGM elaborarà, aprovarà i aplicarà el Pla de control previst en l'article 20 de l'Ordre de bases, d'acord amb l'article 169 de Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Desseté. Protecció de dades  
Les subvencions objecte de la convocatòria requereixen el tractament de dades personals de les persones sol·licitants de la subvenció, representants i tercers, en els termes següents:  
a) Responsable del tractament: Conselleria d'Educació, Cultura i Esport, amb domicili a l'avinguda de Campanar, 32, 46835 València; contacte: pmasuvgqpmbweswmjqmfbbri@tpa.cj.  
b) Categoria i origen de les dades a tractar: dades personals identificatives, de contacte i de qualsevol altra naturalesa que siguen recollides a través de formularis, consulta a plataformes autonòmiques d'interoperabilitat (d'ara en avant, PAI) o a altres administracions públiques, en cas que no existisca oposició a aquesta consulta, i documentació que lliuren sol·licitants i representants legals.  
Si la documentació presentada conté dades de terceres persones, abans de comunicar aquestes dades a la Conselleria, les entitats sol·licitants i qui les represente legalment han d'informar aquestes persones que les seues dades es comuniquen a la Conselleria i que la Conselleria les tractarà en els termes previstos en aquest article.  
c) Finalitats del tractament i base jurídica: amb base jurídica en el compliment d'una missió realitzada en interés públic, exercici de poders públics i en el compliment de les obligacions legals segons les bases reguladores d'aquesta convocatòria i altres normes aplicables, incloent-hi les que regulen el tràmit electrònic, les dades personals es tractaran per a tramitar i gestionar la subvenció. En compliment dels principis de publicitat i transparència, les subvencions concedides seran publicades, segons corresponga, en el diari oficial corresponent a l'efecte de notificació, en el Portal de Transparència de la Generalitat Valenciana i en el Sistema Nacional de Publicitat de Subvencions, amb indicació, segons cada cas, de la convocatòria, el programa i el crèdit pressupostari al qual s'imputen, l'entitat beneficiària, la quantitat concedida i l'objectiu o finalitat de la subvenció.  
d) Destinataris de les dades: les dades personals podran ser comunicades tant a la PAI, per a comprovar les dades de sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, local, estatal i de la UE, òrgans judicials i el Ministeri Fiscal, el Tribunal de Comptes, les Corts Valencianes, la Sindicatura de Comptes, la IGAE, el Defensor del Poble, el Síndic de Greuges, l'Agència Valenciana Antifrau, el delegat o la delegada de Protecció de Dades i altres tercers subjectes de dret privat amb interés legítim o dret d'accés en el procediment.  
  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. Si aquestes dades no són comunicades a la Conselleria, això comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir la finalitat per a la qual es van recollir i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
h) Drets: la persona interessada pot exercir els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les vies següents:  
- Tràmit electrònic que es pot consultar en la pàgina web de la Conselleria ceice.gva.es, en l'adreça  
ceice.gva.es/registre-de-tractament-de-dades.  
- Enviant la petició a qualsevol de les adreces següents:  
Postal: avinguda de Campanar, 32. 46709 València. Electrònica:   
czlivziqzdnplpxjuippyxao@grz.qs.  
De manera presencial a través del registre.  
L'exercici dels drets requereix la identificació inequívoca de la persona interessada o de qui la represente.  
i) Dret a reclamar davant de l'autoritat de control: la persona interessada pot presentar una reclamació davant de l'Agència Espanyola de Protecció de Dades (aepd.es) si considera que no s'han atés els seus drets o s'ha vulnerat el tractament de les seues dades personals. Abans d'això, pot contactar amb el delegat o delegada de Protecció de Dades de la Generalitat Valenciana a través de wls@jvs.ry o dirigir-se al passeig de l'Albereda, 16. 46246 València.  
Hi ha més informació en   
ceice.gva.es/registre-de-tractament-de-dades.  
  
Dihuité. Delegació de competències i desplegament  
Es delega en la persona titular de la dgplgm la facultat de concedir i denegar les subvencions, resoldre el procediment de reintegrament i la pèrdua del dret al cobrament total o parcial de les subvencions concedies, i se l'autoritza perquè, en l'àmbit de les seues competències, adopte les resolucions pertinents per a l'execució d'aquesta resolució.  
  
Dinové. Efecte  
Aquesta resolució tindrà efectes des de l'endemà de la publicació en el Diari Oficial de la Generalitat Valenciana.  
  
De conformitat amb els articles 123 i 124 de la Llei 39/2015, d'1 d'octubre del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que esgota la via administrativa, podrà ser objecte d'un recurs potestatiu de reposició o directament d'un recurs contenciós administratiu, en el termini i davant dels òrgans que s'indiquen a continuació:  
  
a) El recurs de reposició s'haurà d'interposar davant de la Conselleria d'Educació, Cultura i Esport, en el termini d'un mes des de l'endemà de la publicació de l'acte.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de l'acte.  
  
  
València, 14 d'octubre de 2021.- El conseller d'Educació, Cultura i Esport: Vicent Marzà i Ibáñez.